CELEX: 32020D0452
Language: hu
Date: 2020-03-26 00:00:00
Title: A Bizottság (EU) 2020/452 végrehajtási határozata (2020. március 26.) az (EU) 2019/570 végrehajtási határozatnak az alacsony valószínűségű, de nagy hatású katasztrófákkal kapcsolatos kockázatok vonatkozásában kijelölt reagálási képességek tekintetében történő módosításáról (az értesítés a C(2020) 2011. számú dokumentummal történt) (EGT-vonatkozású szöveg)

27.3.2020   
               
               
                  HU
               
               
                  Az Európai Unió Hivatalos Lapja
               
               
                  LI 94/1
               
            
         A BIZOTTSÁG (EU) 2020/452 VÉGREHAJTÁSI HATÁROZATA
         (2020. március 26.)
         az (EU) 2019/570 végrehajtási határozatnak az alacsony valószínűségű, de nagy hatású katasztrófákkal kapcsolatos kockázatok vonatkozásában kijelölt reagálási képességek tekintetében történő módosításáról
         
            
               (az értesítés a C(2020) 2011. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az uniós polgári védelmi mechanizmusról szóló, 2013. december 17-i 1313/2013/EU európai parlamenti és tanácsi határozatra (1) és különösen annak 32. cikke (1) bekezdésének ha) pontjára,
         mivel:
         
                     (1)
                  
                  
                     Az 1313/2013/EU határozat meghatározza a rescEU jogi keretét. A rescEU egy uniós szintű tartalékkapacitás, melynek célja az olyan kezelhetetlen helyzetekben való segítségnyújtás, amelyekben a tagállami szinten meglévő és a tagállamok által az európai polgári védelmi eszköztár céljára rendelkezésre bocsátott képességek összessége nem elegendő a természeti és ember okozta katasztrófákra való hatékony reagálás biztosításához.
                  
               
                     (2)
                  
                  
                     Az (EU) 2019/570 bizottsági végrehajtási határozat (2) meghatározza a rescEU kezdeti összetételét a képességek és a minőségi követelmények tekintetében. A rescEU tartalék eddig légi erdőtűzoltó képességekből, evakuáló mentőrepülési képességekből, sürgősségi segélyszolgálati csoportokkal kapcsolatos képességekből és egészségügyi készletfelhalmozással összefüggő képességekből állt.
                  
               
                     (3)
                  
                  
                     Az 1313/2013/EU határozat 21. cikkének (4) bekezdése lehetőséget biztosít az alacsony valószínűségű, de nagy hatású katasztrófákkal kapcsolatos kockázatok kezelését szolgáló rescEU-képességek kijelölésére. Ezen képességek kijelöléséhez ebben a határozatban meg kell határozni az alacsony valószínűségű, de nagy hatású katasztrófákkal kapcsolatos kockázatok kategóriáit, figyelembe véve az ilyen kockázatokkal kapcsolatos lehetséges forgatókönyveket.
                  
               
                     (4)
                  
                  
                     Az alacsony valószínűségű, de nagy hatású katasztrófákkal kapcsolatos kockázatokra való reagálás célját szolgáló, kijelölt rescEU-képességeket teljes mértékben az Uniónak kell finanszíroznia azok speciális jellege, magas költsége miatt és amiatt, hogy ezek a képességek szűkösen állnak rendelkezésre uniós szinten. Az 1313/2013/EU határozat 21. cikkének (4) bekezdésével és 23. cikkének (4b) pontjával összhangban az ilyen képességek esetében az uniós pénzügyi támogatás a rendelkezésre állás és a bevethetőség biztosításához szükséges összes költséget, valamint az összes műveleti költséget fedezi.
                  
               
                     (5)
                  
                  
                     Amikor egy képesség végrehajtási jogi aktusok révén rescEU-ként kerül azonosításra, a Bizottságnak értékelnie kell, hogy az adott képességet alacsony valószínűségű, de nagy hatású katasztrófákkal kapcsolatos kockázatokra való reagálásnak kell-e minősíteni.
                  
               
                     (6)
                  
                  
                     Az alacsony valószínűségű, de nagy hatású katasztrófákkal kapcsolatos kockázatokra való reagálás céljára szolgáló képességek kijelölésének folyamata stratégiai jelentőségük alapján történik, és átlátható módon, a tagállamokkal történő szoros együttműködésben valósul meg.
                  
               
                     (7)
                  
                  
                     Az alacsony valószínűségű, de nagy hatású katasztrófákkal – mint például egyebek mellett a nagyszabású biológiai támadások vagy a nagyszámú megbetegedést okozó, rendkívül fertőző járványok – kapcsolatos kockázatok kezelésére a rendkívül fertőző betegek kimentésére szolgáló evakuáló képességet (Medevac HID), katasztrófák áldozatainak kimentésére szolgáló evakuáló mentőrepülési képességet és a 3. típusú sürgősségi segélyszolgálati csoport képességét (EMT-3) kell felhasználni. Az egészségügyi készletfelhalmozással összefüggő képességeket az elhúzódó, határokon átterjedő súlyos egészségügyi veszélyekre való reagálásra is fel kell használni, amelyek nagyságrendjük és összetettségük miatt megzavarhatják a szociális, környezeti, gazdasági és népegészségügyi szolgáltatások nyújtását.
                  
               
                     (8)
                  
                  
                     Tekintettel a COVID-19 nyomán kialakult szükséghelyzetre, mivel gyorsan létre kell hozni egy olyan közös európai tartalékot, amely támogatni tudja a tagállamokat a reagálásban, a rescEU keretében rendelkezésre álló, egészségügyi készletfelhalmozással összefüggő képességek tekintetében visszamenőleges hatály alkalmazandó attól az időponttól, amikor azokat az (EU) 2020/414 bizottsági végrehajtási határozat rescEU-képességként kijelölte (3).
                  
               
                     (9)
                  
                  
                     Az (EU) 2019/570 végrehajtási határozatot ezért módosítani kell.
                  
               
                     (10)
                  
                  
                     Az e határozatban előírt intézkedések összhangban vannak az 1313/2013/EU határozat 33. cikkének (1) bekezdése szerinti bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2019/570 végrehajtási határozat a következőképpen módosul:
            
                        1.
                     
                     
                        Az 1. cikk a következőképpen módosul:
                        
                                    a)
                                 
                                 
                                    az e) pont helyébe a következő szöveg lép:
                                    
                                                „e)
                                             
                                             
                                                az egészségügyi készletfelhalmozással összefüggő rescEU-képességek becsült összköltsége;”;
                                             
                                          
                              
                                    b)
                                 
                                 
                                    a szöveg a következő f) és g) ponttal egészül ki:
                                    
                                                „f)
                                             
                                             
                                                az alacsony valószínűségű, de nagy hatású katasztrófákkal kapcsolatos kockázatok kategóriái,
                                             
                                          
                                                g)
                                             
                                             
                                                az alacsony valószínűségű, de nagy hatású katasztrófákkal kapcsolatos kockázatokra való reagálás célját szolgáló rescEU-képességek kijelölése.”
                                             
                                          
                              
                  
                        2.
                     
                     
                        A szöveg a következő cikkekkel egészül ki:
                        
                           „3d. cikk
                           Alacsony valószínűségű, de nagy hatású katasztrófákkal kapcsolatos kockázatok kategóriái
                           Az alacsony valószínűségű, de nagy hatású katasztrófákkal kapcsolatos kockázatokra való reagálás célját szolgáló rescEU-képességek kijelölése céljából a Bizottságnak az alábbiakat kell figyelembe vennie:
                           
                                       a)
                                    
                                    
                                       a katasztrófa előre nem látható vagy rendkívüli jellege,
                                    
                                 
                                       b)
                                    
                                    
                                       a katasztrófa mértéke, ideértve a tömeges sérüléseket, tömeges haláleseteket és a tömeges lakóelhagyást,
                                    
                                 
                                       c)
                                    
                                    
                                       a katasztrófa elhúzódó időtartama,
                                    
                                 
                                       d)
                                    
                                    
                                       a katasztrófa komplexitási foka,
                                    
                                 
                                       e)
                                    
                                    
                                       a nemzeti kormány működése – ideértve a társadalmi, környezeti, gazdasági és közegészségügyi szolgáltatások nyújtását – komoly zavarának vagy a 2008/114/EK tanácsi irányelv (*1) 2. cikkének a) pontjában említett kritikus infrastruktúra zavarának lehetséges kockázata,
                                    
                                 
                                       f)
                                    
                                    
                                       földrajzi kiterjedtség, ideértve a határokon áthúzódó lehetséges hatásokat,
                                    
                                 
                                       g)
                                    
                                    
                                       egyéb tényezők, mint például a Tanács uniós politikai szintű integrált válságelhárítási mechanizmusának (IPCR) teljes körű alkalmazása vagy az Európai Unió működéséről szóló szerződés 222. cikke szerinti szolidaritási klauzula alkalmazása.
                                    
                                 
                        
                           3e. cikk
                           Az alacsony valószínűségű, de nagy hatású katasztrófákkal kapcsolatos kockázatokra való reagálás célját szolgáló rescEU-képességek kijelölése
                           
                              (1)   Az alacsony valószínűségű, de nagy hatású katasztrófákkal kapcsolatos kockázatokra való reagálás céljából legalább két, a 3d. cikkben részletezettek szerinti kategóriával jellemzett eseményeknek megfelelő képességeket kell kijelölni.
                           
                           
                              (2)   A 2. cikk (2) bekezdésében meghatározott minden egyes rescEU-képesség esetében a Bizottság mérlegeli, hogy a képesség kijelölhető-e az alacsony valószínűségű, de nagy hatású katasztrófákkal kapcsolatos kockázatokra való reagálás céljából.
                           
                           
                              (3)   Az alacsony valószínűségű, de nagy hatású katasztrófákkal kapcsolatos kockázatok kezelése céljából 2. cikk (2) bekezdésének c), d), e) és f) pontjában említett rescEU-képességek kijelölésére kerül sor. Az 1313/2013/EU határozat 21. cikkének (4) bekezdésével összhangban az uniós pénzügyi segítségnek minden költséget fedeznie kell, amelyek biztosítják a rendelkezésre állást és a bevethetőséget.
                           
                           
                              (4)   Amennyiben a 2. cikk (2) bekezdésének c), d), e) és f) pontjában említett rescEU-képességek bevetésére kerül sor az uniós mechanizmus keretében, az 1313/2013/EU határozat 23. cikkének (4b) bekezdésével összhangban az uniós pénzügyi támogatás a műveleti költségek 100 %-át fedezi.
                           
                        
                        
                           (*1)  A Tanács 2008/114/EK irányelve (2008. december 8.) az európai kritikus infrastruktúrák azonosításáról és kijelöléséről, valamint védelmük javítása szükségességének értékeléséről (HL L 345., 2008.12.23., 75. o.)”"
                        
                     
                  
         
            2. cikk
            Címzettek
            Ennek a határozatnak a tagállamok a címzettjei.
            Ezt a határozatot 2020. március 19-től kell alkalmazni.
         
         
            Kelt Brüsszelben, 2020. március 26-án.
            
               
                  a Bizottság részéről
               
               Janez LENARČIČ
               
                  a Bizottság tagja
               
            
         
         
            (1)  HL L 347., 2013.12.20., 924. o.
         
         
            (2)  A Bizottság (EU) 2019/570 végrehajtási határozata (2019. április 8.) az 1313/2013/EU európai parlamenti és tanácsi határozat végrehajtására a rescEU-képességekkel összefüggésben alkalmazandó szabályok megállapításáról, valamint a 2014/762/EU bizottsági végrehajtási határozat módosításáról (HL L 99., 2019.4.10., 41. o.).
         
            (3)  A Bizottság (EU) 2020/414 végrehajtási határozata (2020. március 19.) az (EU) 2019/570 végrehajtási határozatnak az egészségügyi készletfelhalmozással összefüggő rescEU-képességek tekintetében való módosításáról (HL L 82. I, 2020.3.19., 1. o.)